Odgovori na vprašanja iz kviza Slovenski zajtrk – izberi težavnost

Kruh

1. Katera hranilna snov prevladuje v kruhu? **Škrob**
2. Naštej 4 osnovne sestavine za pripravo kruha. **Moka, sol, kvas, voda.**
3. Kako imenujemo kruh iz polnozrnate moke? **Graham kruh ali polnozrnat kruh.**
4. Zakaj pri pripravi kruha potrebujemo kvas? **Za vzhajanje testa.**
5. Poimenuj belokranjsko narodno jed, pripravljeno iz kvašenega testa**. Belokranjska pogača**

Maslo

1. Iz česa izdelujejo maslo? Iz mlečne smetane - maščobe.
2. Katera hranilna snov prevladuje v maslu? **Maščobe.**
3. Za pripravo katerih jedi uporabljamo maslo? **Za pecivo, sladice.**
4. Maslo dobimo, če predolgo stepamo **\_\_\_\_\_\_\_\_\_\_. Smetano .**
5. Kako imenujemo tekočino, ki je stranski proizvod pri izdelavi masla? **Pinjenec**

Med

1. Naštej vsaj tri vrste medu**? Gozdni, akacijev, cvetlični, hojev,…**
2. Kakšen je pomen čebel v naravi? **So opraševalci**
3. Čebele izdelajo med iz \_\_\_\_\_\_\_\_\_\_\_\_\_. **Medičine**
4. Katera hranilna snov prevladuje v medu**? Sladkorji**
5. Kako se imenuje naša avtohtona vrsta čebele? **Kranjska sivka, kranjska čebela**

Mleko

1. Naštej tri mlečne izdelke**. Sir, jogurt, maslo, smetana, sladoled**
2. Katero slovensko narodno jed jemo z mlekom? **Žgance, proseno kašo,…**
3. Kako imenujemo mleko, ki so mu odvzeli maščobo? **Posneto mleko, lahko mleko**
4. Katera hranilna snov iz mleka ohranja čvrste kosti in zobe**? Kalcij, vitamin D**
5. Katera slovenska narodna jed ima nadev iz skute (sira)? **Skutni štruklji, gibanica**

Jabolko

1. Imenuj jed (sladico), ki jo pripravimo iz jabolk? **Jabolčni zavitek, jabolčna pita**
2. Jabolka in hruške uvrščamo med \_\_\_\_\_\_\_\_\_\_\_ sadje**. Pečkato sadje**
3. Kdo oprašuje jablano? **Čebele**
4. Kako imenujemo posušene koščke jabolk? **Krhlji**
5. Povej pregovor o jabolku. **Eno jabolko na dan, odžene zdravnika stran. Zagrizel je v kislo jabolko. Jabolko ne pade daleč od drevesa**.